୩୨ ବର୍ଷରେ ପାଦ ଦେଲେ ରନ୍ ମେସିନ୍ ବିରାଟ କୋହଲି ; ଜନ୍ମଦିନରେ ଫ୍ୟାନ୍ସଙ୍କ ଶୁଭେଚ୍ଛାର ସୁଅ - Prameya News7\n୩୨ ବର୍ଷରେ ପାଦ ଦେଲେ ରନ୍ ମେସିନ୍ ବିରାଟ କୋହଲି ; ଜନ୍ମଦିନରେ ଫ୍ୟାନ୍ସଙ୍କ ଶୁଭେଚ୍ଛାର ସୁଅ\n5/11/2020 at 2:15 PM\nଟ୍ବିଟ୍ କରି ବିସିସିଆଇ ଲେଖିଛି ୨୦୧୧ ବିଶ୍ବକପ ବିଜେତା , ଭାରତର ଅଧିନାୟକ ଭାବେ ସବୁଠାରୁ ଅଧିକ ଟେଷ୍ଟ ମ୍ୟାଚ୍ ବିଜୟ, ଟି-ଟ୍ବେଣ୍ଟିରେ ସବୁଠାରୁ ଅଧିକ ରନ୍ ସ୍କୋରର୍ ଏବଂ ଆର୍ନ୍ତଜାତିକ କ୍ରିକେଟର ଭାବେ ୭୦ ଶତକ ହାସଲ କରିଥିବା ଟିମ୍ ଇଣ୍ଡିଆର ଅଧିନାୟକଙ୍କୁ ଜନ୍ମ ଦିନର ଅନେକ ଅନକେ ଶୁଭେଚ୍ଛା । ଆଇ.ପି.ଏଲ. ଫ୍ରାଞ୍ଚାଇଜ ବାଙ୍ଗଲୋର ପକ୍ଷରୁ ଅଧିନାୟକ ଥିବା ବିରାଟ କୋହଲିଙ୍କୁ ଟ୍ବିଟ୍ କରି ଶୁଭେଚ୍ଛା ଜଣାଇଛି ଟିମ ରୟାଲ ଚାଲେଞ୍ଜରସ୍ ବାଙ୍ଗାଲୋର । ସେହିପରି ଯୁବରାଜ ସିଂ, ବିରେନ୍ଦ୍ର ସେହଓ୍ବାଗ, ସଚିନ ତେନ୍ଦୁଲକର, ହରଭଜନ ସିଂ ପ୍ରମୁଖ ଟ୍ବିଟ୍ କରି କୋହଲିଙ୍କୁ ଶୁଭେଚ୍ଛା ଜଣାଇଛନ୍ତି ।\nବିରାଟ କୋହଲି ୨୦୦୮ ମସିହାରେ ନିଜର ଆର୍ନ୍ତଜାତୀୟ କ୍ରିକେଟ କ୍ୟାରିୟର ଆରମ୍ଭ କରିଥିଲେ । ବର୍ତ୍ତମାନ ଭାରତ ପକ୍ଷରୁ ସମସ୍ତ ଫର୍ମାଟରେ ଅଧିନାୟକ ଦାୟିତ୍ବ ତୁଲାଉଛନ୍ତି । ଆଇ.ସି.ସି. ଦ୍ବାରା ସଦ୍ୟ ପ୍ରକାଶିତ ତାଲିକା ଅନୁଯାୟୀ ବ୍ୟାଟ୍ସମ୍ୟାନ୍ ଭାବେ ଦିନିକିଆ କ୍ରିକେଟରେ ଶ୍ରେଷ୍ଠ ମାନ୍ୟତା ବଜାୟ ରଖିଛନ୍ତି । ବର୍ତ୍ତମାନ ସୁଦ୍ଧା କୋହଲି ଭାରତ ପକ୍ଷରୁ ୮୬ଟି ଟେଷ୍ଟ ଖେଳି ୫୩.୬୩ ହାରରେ ୭୨୪୦ରନ୍ ସଂଗ୍ରହ କରିଛନ୍ତି । ସେହିପରି ଦିନିକିଆରେ ୨୪୮ ମ୍ୟାଚରୁ ୫୯.୩୪ ହାରରେ ୧୧୮୬୭ ରନ ଏବଂ ଟି-ଟ୍ବେଣ୍ଟିରେ ୮୧ ମ୍ୟାଚରୁ ୫୦.୮ ହାରରେ ୨୭୯୪ ରନ ସଂଗ୍ରହ କରିଛନ୍ତି । ଆଇ.ପି.ଏଲ. ଫ୍ରାଞ୍ଚାଇଜ ରୟାଲ ଚାଲେଞ୍ଜରସ୍ ବାଙ୍ଗାଲୋର ପକ୍ଷରୁ ୧୯୧ ମ୍ୟାଚ ଖେଳି ୩୮.୩୮ ହାରରେ ୫୮୭୨ ରନ୍ ସଂଗ୍ରହ କରିଛନ୍ତି ବିରାଟ କୋହଲି ।
